CELEX: 62006FO0120(01)
Language: lv
Date: 2007-09-27 00:00:00
Title: Civildiensta tiesas (otrā palāta) rīkojums 2007. gada 27.septembrī. # Noémi Dálnoky pret Eiropas Kopienu Komisiju. # Civildienesta lietas - Vispārējais konkurss - Pieņemamība. # Lieta F-120/06.

CIVILDIENESTA TIESAS RĪKOJUMS (otrā palāta)
      2007. gada 27. septembrī
      Lieta F‑120/06
      Noémi Dálnoky
      pret
      Eiropas Kopienu Komisiju
      Civildienests – Atklāts konkurss – Paziņojums par konkursu – Pieņemamība
      Priekšmets Prasība, kas celta saskaņā ar EKL 236. pantu un EAEKL 152. pantu, ar ko Dálnoky lūdz atcelt paziņojumu par atklāto konkursu EPSO/AD/47/06, kas publicēts Eiropas Savienības Oficiālajā Vēstnesī 2006. gada 21. jūnijā (OV C 145 A, 3. lpp.), tiktāl, ciktāl ar to kandidātiem ir prasītas padziļinātas rumāņu valodas zināšanas
      
      Nolēmums Prasību noraidīt kā acīmredzami nepieņemamu. Katrs lietas dalībnieks sedz savus tiesāšanās izdevumus pats.
      
      Kopsavilkums
      1.      Ierēdņi – Prasība – Iepriekšēja administratīva sūdzība – Neesamība – Nepieņemamība – Izņēmumi
      (Civildienesta noteikumu 90. panta 2. punkts, 91. panta 2. punkts un III pielikuma 1. panta 1. punkts)
      2.      Ierēdņi – Prasība – Priekšmets – Rīkojums administrācijai – Nepieņemamība
      (Civildienesta noteikumu 91. pants)
      1.      Atbilstoši Civildienesta noteikumu 91. panta 2. punktam apelāciju Kopienu tiesā var iesniegt tikai tad, ja iepriekš iecēlējinstitūcijā
         ir iesniegta sūdzība par nelabvēlīgu aktu atbilstīgi Civildienesta noteikumu 90. panta 2. punktam.
      
      Izņemot gadījumu, kad prasība ir vērsta pret tādu aktu, ko nav izdevusi pati iecēlējinstitūcija, kā atlases komisijas lēmums
         vai novērtējuma ziņojums, iepriekšēja sūdzības neiesniegšana noteiktajā laikā ir pamats prasības acīmredzamai nepieņemamībai.
      
      Šajā sakarā Civildienesta noteikumu III pielikuma 1. panta 1. punktā ir paredzēts, ka paziņojumu par konkursu sagatavo iecēlējinstitūcija.
         Tātad pirms paziņojuma par konkursu apstrīdēšanas ir jāiesniedz sūdzība saskaņā ar Civildienesta noteikumu 90. panta 2. punktu.
      
      (skat. 35.–37. punktu)
      Atsauces
      Tiesa: 1987. gada 10. jūnijs, 317/85 Pomar/Komisija, Recueil, 2467. lpp., 11. un 13. punkts.
      
      Pirmās instances tiesa: 1990. gada 20. jūnijs, T‑133/89 Burban/Parlaments, Recueil, II‑245. lpp., 17. punkts; 1992. gada 16. jūlijs, T‑1/91 DellaPietra/Komisija, Recueil, II‑2145. lpp., 23. punkts; 2001. gada 2. maijs, T‑208/00 BarleycornMongolue un Boixader Rivas/Padome un Parlaments, Recueil FP, I‑A‑103. un II‑479. lpp., 30.–32. punkts.
      
      2.      Kopienu tiesai nav jāizdod rīkojumi administrācijām vai jāsniedz paziņojumi par tiesībām tiesiskuma pārbaudes ietvaros, kas
         pamatota ar Civildienesta noteikumu 91. pantu.
      
      (skat. 42. punktu)
      Atsauces
      Pirmās instances tiesa: 1994. gada 9. jūnijs, T‑94/92 X/Komisija, Recueil FP, I‑A‑149. un II‑481. lpp., 33. punkts; 1996. gada 5. novembris, T‑21/95 un T‑186/95 Mazzocchi-Alemanni/Komisija, Recueil FP, I‑A‑501. un II‑1377. lpp., 44. punkts; 2002. gada 12. jūnijs, T‑187/01 Mellone/Komisija, Recueil FP, I‑A‑81. un II‑389. lpp., 16. punkts; 2004. gada 2. marts, T‑14/03 Di Marzio/Komisija, Recueil FP, I‑A‑43. un II‑167. lpp., 63. punkts.